《重九陪胡侍御游江心寺》
明代·杨旦

扁舟棹入水云乡，劫火初销迹半荒。华发谁怜陪后乘，黄花何事负重阳。

郊原过雨群芳剩，燕雀随风万里翔。丞相祠前山色好，森森梧竹倚高冈。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。